160 
En meie fei, sire, fous somes 
Que nos tenon ici dous homes 
Qui de nule rien ne nos servent 
Ne le pain qu'il ont deservent. 
Or demandera chescun tote; 
Certes que mon pere radote: 
Aut s'en ore o son autre gendre 
Qui bien redeit por lui despendre! 
Bien est dreiz, se Deus me conseit, 
Qu'il ovec lui autretant seit 
Come il a esté ovec nos; 
Trop par est mon pere enuios." 
Par cest dit ou par autretel 
Enoia au prodom l'ostel, 
Des que il parler en oi; 
Onc puis del cuer ne s'esjoi. 
O l'autre fille s'en ala; 
Mes n'out mie mielz ci que la, 
N'ot ne ca ne la boen refui. 
„Ha las!” fet il, „tant mare fui! 
Tant m'est malement avenu!* 
Qu'est quanque je sui devenu! 
Ja ne cuidai a cest venir. 
Deus! que porrei ge devenir? 
N'ai dont je soie sostenu, 
Tot est male veie tenu; 
Por nient ai grant aveir eii, 
Or sui bien le povre veil. 
A toz mes velsins sui eschar; 
Ce me fet mon sanc et ma char 
Cui j'ai done quanque je poi. 
E Deus! or me prisent si poi 
Que ja veier ne me querreient 
Por ce que rien ne conquerreient. 
A honte sui mis par le mien; 
Poise moi qu'onques oi nul bien, 
Meins m'engrejast ore a maltrere. 
En un proverbe l'oi retrere 
— Ne sai qui primes en parla —: 
,Soëf tret mal qui aprés l’a. 
Mes je ne l'ai pas aüsé. 
Or sui tot viel et tot usé, 
Si essaierai mes a peine 
A traire grant mal ne grant peine. 
Certes, or fusse mort mon voel, 
Quer mout ai grant ire et grant doel, 
Que je sui en autrui dangier 
Por mon boivre et por mon mengier. 
Or ne di ge que il ne pere 
Que enfes n'aime pas son pere 
Tant come li pere fait lui: 
Ja mar en parlera nului 
Contre le proverbe a vilein: 
‚Tant as, tant vauz, et je tant t'ein.' 
Et je n'en puis mes, se jel di 
Que ,povre home a a peine ami 
Mout m'enoiast, se je veisse 
Por aveir que je porseisse, 
Soffrir a mes effanz mesese, 
Ja mon cuer ne fust puis a ese. 
Mout m'en veient les miens soffrir, 
Si ne me deivent riens offrir 
Qu'il quident onques que me plese 
” 
Issi se dementout sovent 
Li prodom si priveement, 
Que riens el monde ne saveit 
La mesese que il aveit. 
En plusors sens se porpensa, 
Com fet cil qui poi despense a, 
Coment il se porreit aidier. 
Ne sout ses gendres enpleidier, 
Honte i eist d'eus reprover 
Que li deüssent riens trover, 
S'autrement en peüst rien traire. 
Une forte huge a fet faire; 
De fer lier en plusors sens. 
Par grant veisdie et par grant sens 
I a mis dobles serreüres 
A bones gardes et seiires, 
Un mail mist enz et enz el chief 
Lia estreitement un brief. 
N'ot riens plus en la huge mis 
Dont il s'esteit ore entremis, 
Ne cest ne sout fors Deu et lui, 
Quer il nel deist a nului. 
Un jor fist l'ere neteier 
De son ostel et baleier; 
Aprés a fet un boissel prendre 
En meson sa fille la mendre. 
Dont il se sont asez janglé 
Por ce qu'il n'aveit grain de blé, 
Et tindrent a grant desmesure 
Qu'il enpruntout itel mesure, 
Et sa fille dist plusors feiz 
Qu'il aprestout ses noéleiz. 
Sor sei clost et serra bien l’us, 
Onques ne remest o lui nus. 
Doze deniers out porchaciez, 
Si les a el boissel fichiez 
En plusors lieus par les jointures, 
Que el fust, quees ferreüres. 
Au garz quil rendi l'endemain 
Chai dous deniers en la main, 
Si que la dame bien le vit 
Qui a merveilles s'esbahit. 
Tant a le boissel debatu 
Que les deniers sunt abatu 
Devant lié sor un drap en l'ere: 
Merveilla sei, ne sout que fere. 
A sa suer l'ainznee est venue: 
„Suer”, fait el, „grant descovenue 
Nos est avenu de mon pere; 
N'i a cele qui nel compere 
L'ennui que nos li avon fet 
Par grant pechié et par sorfet; 
Tom. 
XLIX. 
